Konsertti- ja kongressitalo Mikaeli - Suomen kiinnostavin tapahtumatalo

Mikkelin Erotiikkamessut 2025 / K-18
2025-05-24 14:00 (Europe/Helsinki)
Mikkelin Erøtiikkamessut 2025 Konsertti- kongressitalo Mikaelissa 24.5.2025.
Suomalaisia tanssijoita suosima täysin uusi tapahtuma rantautuu ensimmäistä kertaa ensi kesänä Etelä-Savoon. 3 kerrosta ja 2 isoa lavaa täynnä upeita esityksiä ja muuta ohjelmaa.
Luvassa Suomen upeimpia ja maineikkaimpia esiintyjiä mm. erøøttisia esiintyjiä, Burlesque-, ja Drag Queen -artisteja sekä muita alan ammattilaisia.
Kaikki tämä samassa tilaisuudessa.
Illan Dj takaa hyvän menon myös tanssilattialla.
Tilaisuudessa lisäksi näytteilleasettajia, lelumyyjiä, kilpailuja, Private Show-osasto yms. oheistoimintaa.
Virallinen jatkopaikka LAS PALMAS, MIKKELI!
Liput myy Biletti.fi: https://biletti.fi/e/mikkelin-erotiikkamessut-2025
Ennakkoliput: 30e
Ovelta: 35e
JUONTAJAT:
XL SAMI
TONY HÄLLFORS
ESIINTYJÄT:
Cheryllis (FI)
Xena (FI)
Miss Tina (FI)
Mr. Jason (FI)
Lady Chaos (FI)
Assassin Von Death (FI)
Valeriaana (FI)
Mr. Lonely Wolf (FI)
Cirella (FI)
Millie Von Meow (FI)
Mr. New York (FI)
Bella Zau (FI)
BURLESQUE & DRAG:
Lady Misty May (FI)
Arabellum (FI
Xenia (FI)
NÄYTTEILLEASETTAJAT:
Studio Amore – Jyväskylä
Seksuaalikasvattaja Joose Mäensyrjä
lisää tulee…
Tapahtuma on K-18
Tapahtuma Facebookissa: https://fb.me/e/aELYCHqFJ
LINKIT:
www.facebook.com/suomenvihdetaiteilijatwww.Instagram.com/suomenviihdetaiteilijat
Tapahtuman järjestää striptease.fi

FESTIVAL X - WIENIÄ!: WIEN KUTSUU
2025-06-25 17:30 | Martti Talvela -sali
Koe Wienin ainutlaatuinen musiikillinen perintö uudella tavalla!

Plattform K+K Vienna, Wienin Filharmonikkojen huippumuusikoista koostuva yhtye, tuo Mikkeliin konserttikokonaisuuden, joka yhdistää klassisen musiikin mestariteokset, jazzin, tangon ja modernit sävyt unohtumattomaksi elämykseksi. Yhtye tunnetaan innovatiivisista ohjelmistoistaan, jotka ylittävät tyylilajien rajat ja tarjoavat yleisölle täysin uudenlaisia musiikillisia kokemuksia.

Plattform K+K Vienna on esiintynyt Itävallan arvostetuimmilla konserttilavoilla, kuten Wienin Musikvereinissa ja Salzburgin festivaaleilla, ja saavuttanut kansainvälistä mainetta hurmaavalla monipuolisuudellaan. Yhtyeen karismaattinen johtaja ja viulisti, Kirill Kobantschenko, tuo esityksiin mukaansatempaavaa energiaa, jossa perinteet ja moderni ilmaisu kohtaavat.

Konsertti sisältää teoksia muun muassa ensimmäisen wieniläiskoulun säveltäjiltä sekä ainutlaatuisia uusia sävellyksiä, jotka inspiroivat ja innostavat yleisöjä ympäri maailmaa. Tämä on Wien, kuten et ole sitä koskaan ennen kokenut – tule mukaan unohtumattomalle musiikilliselle matkalle!
Esiintyjät: Platform K+K Vienna
Ohjelma: Bakanic, Mozart, Piazzolla, Strauss
Liput: alk. 59 €
+ tilausmaksut (alk. 1,50 € + 0,65 % tilauksesta www.lippu.fi)

Tapahtuman järjestäjä: Festival X
https://www.festivalx.fi/

Festival X - WIENIÄ: PIANOILTA
2025-06-25 20:00
Pianoilta – Alexander Malofeev
Alexander Malofeev on vakiinnuttanut asemansa kansainvälisen musiikkimaailman tähtenä esiintymällä maailman arvostetuimmilla estradeilla. Hänen debyyttinsä Wienin Musikvereinissa ja New Yorkin Carnegie Hallissa keräsivät ylistystä sekä kriitikoilta että yleisöltä. Lisäksi hän on esiintynyt mm. Lontoon Barbican Centressä, Pariisin Philharmoniessa ja Berliinin Konzerthausissa, joissa kaikissa hänen poikkeuksellinen lahjakkuutensa on lumonnut yleisöt ja kriitikot.
Malofeevin esityksissä yhdistyvät virtuoosinen tekninen taituruus, syvällinen musiikillinen tulkinta ja harvinainen runollinen herkkyys. Konserteissaan hän on osoittanut poikkeuksellista kykyään vangita säveltäjien syvimmät intentiot ja tuoda ne elävästi esiin yleisölle, joka lähtee konserteista sekä liikuttuneena että haltioituneena.
Esiintyjät: Alexander Malofeev, piano
Liput: alk. 55 € parhaat paikat, 45€ kaikki muut
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestäjä: Festival X
https://www.festivalx.fi/

Festival X - Midnight Sun Rave - Yöttömän Yön Reivit
2025-06-25 22:00
Nova Orchester Wienin konsertin jälkeen, alkaen noin klo 22 järjestetään Mikaelin puistossa Midnight Sun Rave eli Yöttömän Yön Reivit -tapahtuma.
Reivien DJ:nä toimii Wienin Filharmonikkojen ja Platform K + K Viennan ensiviulisti Kirill Kobantschenko, joka yhdistää klassisen musiikin souliin, funkiin, discoon ja houseen luoden Mikaelin puistoon unohtumattoman yöjuhlan. Reiveihin on vapaa pääsy, mutta lippu täytyy varata lomakkeella etukäteen https://forms.gle/5uSyqjx8PrN2qAiv5.

Kirill Kobantschenko on harvinainen yhdistelmä klassista virtuositeettia ja modernia musiikillista innovatiivisuutta. Hän on paitsi Wienin filharmonikkojen ensiviulisti, myös maailmankuulu DJ, joka on vienyt energiset settinsä ikonisiin paikkoihin ympäri maailmaa. Kobantschenko tunnetaan kyvystään yhdistää klassisen musiikin koulutuksen tuoma tarkkuus ja dynamiikka funk-, soul-, house- ja discorytmeihin tavalla, joka saa yleisön tanssilattian pauloihin.

Hänen ainutlaatuinen lähestymistapansa DJ-työhön on tehnyt hänestä halutun esiintyjän niin klassisen kuin elektronisen musiikin tapahtumiin. Kobantschenko ei pelkästään soita musiikkia – hän rakentaa elämyksen, joka yhdistää sukupolvet ja musiikilliset maailmat.
Nyt hän tuo taianomaisen energiansa Mikkeliin Festival X:n Midnight Sun Rave -tapahtumaan, jossa tanssi ja musiikki sulautuvat osaksi Suomen luontoa ja kesäyön ainutlaatuista valoa. Tämä on kokemus, jota et halua jättää väliin!

Tapahtuman järjestäjä: Festival X
https://www.festivalx.fi/

Festival X - WIENIÄ!: WINTERREISE - MATKA PIMEYDESTÄ VALOON
2025-06-26 15:30 - 17:00
Iltapäivän juhlakonsertti nostaa estradille Wienin Valtionoopperan tähden, baritoni Adrian Erödin, joka tulkitsee Franz Schubertin mestariteoksen Winterreise. Tämä laulusarja on koskettava tarina yksinäisyydestä, rakkauden menetyksestä ja talvisen matkan melankoliasta – ja Erödin ilmaisuvoima tuo jokaisen sävyn eloon. Pianistina toimii Teemu Laasanen, joka juhlistaa samalla 50-vuotista taivaltaan musiikin parissa.

Konsertin jälkeen Laasanen kutsuu yleisön yhteiseen juhlahetkeen tarjoamalla lasillisen alkoholitonta kuohuvaa. Koe täydellinen aloitus päivälle, joka huipentuu Janoska Ensemblen ja Nova Orchester Wienin konsertteihin.
Esiintyjät: Adrian Eröd, baritoni, Teemu Laasanen, piano
Ohjelma: Franz Schubert: Winterreise
Liput: 50 €
+ tilausmaksut (alk. 1,50 € + 0,65 % tilauksesta www.lippu.fi)

Tapahtuman järjestää Festival X
https://www.festivalx.fi/

FESTIVAL X - WIENIÄ!: JANOSKA SPECIAL
2025-06-26 17:30
Janoska Special – Virtuoosisuutta ja villiä menoa!

Tämä ei sitten olekaan mikä tahansa klassinen konsertti – tämä on Janoska Special! Luvassa on huikea yhdistelmä klassista musiikkia, jazzia ja villiä virtuoosisuutta, kun Janoska Ensemble ottaa lavan haltuun omalla ainutlaatuisella tyylillään. Mukana on myös erityisvieras Arpád Janoska, joka tuo lisäenergiaa jo valmiiksi räjähtävään esitykseen. Illan ohjelmassa kuullaan muun muassa Bachia ja Dave Brubeckiä, Straussin Lepakko Janoska-tyyliin, Piazzollan tunteikas Oblivion ja Sibeliuksen inspiroima Tribute to Mr. Sibelius. Konsertin lopuksi luvassa on vielä yllätysencore! Tule kokemaan ilta, joka saa hymyn huulille ja jalat vipattamaan.
Esiintyjät: Janoska Ensemble
Liput: alk. 59 €
+ tilausmaksut (alk. 1,50 € + 0,65 % tilauksesta www.lippu.fi)

Tapahtuman järjestää: Festival X
https://www.festivalx.fi/

Festival X - WIENIÄ: SACHER GAALA
2025-06-26 20:00
Wieniläisten suuri ylpeys on Sacherkakku. Sacher Gaala on konsertti täynnä herkullisia makuja ja suurta musiikin juhlaa. Wienin Valtionoopperan tähtibaritoni Adrian Eröd tarjoilee sopraano Marta Poliszotin ja pianisti Christoph Eggnerin kanssa unohtumattoman musiikkielämyksen Mozartilta, Schubertilta, Schönbergiltä, Schulhoffilta, Straussilta, Lehárilta ja muilta klassisen musiikin mestareilta. Wieniläiseen musiikkiin ja kulttuuriin johdattelee konsertin juontaja, Holzmann Arts -manageritoimiston perustaja ja johtaja Michael Holzmann.
Konserttiin kuuluu muutakin kuin musiikkia – ilta on ilta täynnä juhlan säihkettä, glamouria ja suuria tunteita – sekä tietysti Sacherkakkua.
Esiintyjät:
Marta Poliszot, sopraano
Adrian Eröd, baritoni ja juonto
Christoph Eggner, piano
Ohjelma:
Wolfgang Amadeus Mozart (1756–1791)
– Batti, batti, o bel Masetto, aaria oopperasta Don Giovanni
– Non più andrai, aaria oopperasta Figaron häät (Le nozze di Figaro)
– Turkkilainen marssi – Alla Turca, A-duuri-pianosonaatin KV 331 viimeinen osa (Allegretto – Rondo)
– Deh vieni, non tardar, Susannan aaria oopperasta Figaron häät
– Crudel! Perché finora, duetto oopperasta Figaron häät
– Là ci darem la mano, duetto oopperasta Don Giovanni
Väliaika
Franz Schubert (1797–1828)
– Allegro moderato, pianosonaatista A-duuri nro 13, D. 664
Otto G. Schulhof (1889–1958)
Sovituksia Johann Straussin teemoista, op. 9:
– Lepakko-polkka (Fledermaus-Polka)
– Soittorasian polkka (Spieluhr-Polka)
Franz Lehár (1870–1948)
– Meine Lippen, sie küssen so heiß, aaria operetista Giuditta
Emmerich Kálmán (1882–1953)
– Komm, Zigan, aaria operetista Kreivitär Mariza
– Heia, heia in den Bergen ist mein Heimatland (Sylva Csárdás), operetista Mustalaisruhtinatar
– Tanzen möcht’ ich, operetista Mustalaisruhtinatar
Liput: alk. 69 € parhaat paikat, 59€ muut paikat
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestäjä: Festival X
https://www.festivalx.fi/

Festival X - BREATHE: KOKONAISVALTAINEN HYVINVOINTITAPAHTUMA
2025-06-29 06:00
Breathe -hyvinvointitapahtuma on omistettu kokonaisvaltaiselle hyvinvoinnille, keholliselle ja henkiselle tasapainolle sekä yhteisöllisyydelle. Breathen ajaksi Mikaelin puisto muuttuu elämykselliseksi keitaaksi, jossa yhdistyvät jooga, meditaatio, hengitysharjoitukset, tanssi, musiikki ja erilaiset hyvinvointityöpajat. Päivä mukailee ihmisen luontaisia biorytmejä alkaen auringonnousujoogalla ja päättyen lempeään Sound Medicine -iltakonserttiin.
Tapahtuman ohjelma on suunniteltu tukemaan sekä fyysistä että henkistä hyvinvointia. Ohjelmassa on muun muassa Barcelonassa ja Zürichissä työskentelevän tohtori Hanna Poikosen kehittämät WiseMotion-workshopit, joissa yhdistyvät tanssin neurotiede ja luova liike, sekä Australiasta lähtöisin olevan Leigh Ewinin hengitystyöpajat, joissa opitaan stressinhallintaa ja kehotietoisuutta. Meditaatiokonserteissa musiikki ja mindfulness kohtaavat tarjoten yleisölle mahdollisuuden syventyä hetkeen musiikin avulla.
Päivän aikana kävijät voivat osallistua taiji- ja qigong-harjoituksiin, joilla parannetaan kehonhallintaa ja rauhoitetaan mieltä. Lisäksi tarjolla on äänimaljarentoutusta, joogaa eri muodoissaan sekä TRE-terapiaa, joka auttaa kehoa purkamaan jännityksiä ja palautumaan stressistä.
Tapahtumassa nähdään kansainvälisten nimien lisäksi lukuisia paikallisia hyvinvoinnin ammattilaisia, kuten Eeva Ojalehto / Unelma Elämä, Henna Suikki / Terapiaperhonen, Päivi Haapalehto / Rakkauden aate sekä Anna Kelo / Flowvintti.
Breathe yhdistää myös musiikin hyvinvointiin. Päivän aikana kuullaan useita intiimejä konsertteja, joissa esiintyvät muun muassa multi-instrumentalisti Hale Heikkilä, alttoviulisti Liisa Tamminen ja säveltäjä-laulaja Vilma Talvitie. Illan päätteeksi jokaisen osallistujan henkilökohtaiset unelmat lähetetään maailmankaikkeudelle yhteisöllisessä seremoniassa.
Mikaelin puistoon rakentuu useita teema-alueita, joihin kuuluu muun muassa hoitopisteitä ja työpajatelttoja. Paikan päällä voi nauttia terveellistä lähi- ja luomuruokaa, käsintehtyä teetä ja kahvia, smoothieita sekä tuoreista hedelmistä ja kasviksista valmistettuja herkkuja.
Ohjelmisto ja esiintyjät täydentyvät.
Liput:
Early Bird -aluelippu 3.3. saakka hintaan 33€ (rajoitettu määrä)
Spring Bird -aluelippu 4.3.-4.4. hintaan 44€
Summer Bird -aluelippu 5.4.-5.5. hintaan 55€
6.5. alkaen tapahtumaan saakka hintaan 66€
+ tilausmaksut (alk. 1,50 € + 0,65 % tilauksesta www.lippu.fi)
Ovelta 69€
Tapahtuman järjestäjä: Festival X
https://www.festivalx.fi/

Festival X - TAI-WAN? BUSINESS BRIDGE
2025-07-01 11:00
Ohjelma
11.00 Ilmoittautuminen
12.00 Verkostoitumislounas
13.00 Seminaarin avaus
Wen-Tsui, Wang Kaohsiungin filharmonisen kulttuuri- ja taidesäätiön puheenjohtaja Taiwanin kulttuuri
Lung-Hsing Wang Yrittäjä, GACC johtokunnan jäsen
Taiwanin helmi – Formosa

14.30 Iltapäiväkahvit
15.00 Taiwanin kamarimusiikin helmiä -konsertti
Verkostoitumista

17.00 Laura Liang Talousosaston johtaja,
Taipein edustajisto Suomessa
Taiwan – Ideaalinen yritys- ja innovaatiokumppanisi

Keskustelua
Miksi suomalaisen pk-yrityksen kannattaa laajentaa Taiwanin markkinoille?

19.00 Formosan Lumous -konsertti

Liput
245 € / henkilö
Ohjelma
Lounas ja kahvitukset
Uniikit verkostoitumismahdollisuudet
Pääsyliput molempiin konsertteihin (klo 15 ja klo 19)
Esittelypöytä konserttitalo Mikaelissa tapahtumapäivänä klo 10-21

ILMOITTAUTUMISET
festival@festivalx.fi
Yhteistyössä mukana Business Finland / Taiwanin edustus ja Taipein edustajisto Helsingistä.
Tapahtuman järjestäjä: Festival X
https://www.festivalx.fi/

Festival X - TAI-WAN - TAIWANIN KAMARIMUSIIKIN HELMIÄ: SIZCU CHAMBER
2025-07-01 15:00
Kaohsiung Traditional Orchestra Taiwan tuo Mikkeliin Taiwanin musiikillisen perinteen hienoimpia kamarimusiikkiteoksia. Konsertissa kuullaan sekä suonalla että perinteisillä kezaixian- ja daguangxian-soittimilla toteutettuja sävellyksiä, jotka heijastavat taiwanilaisen kansanmusiikin vivahteikasta maailmaa.
Erityisen mielenkiintoinen on Chung Jenin Qalang Smangus Evening, Sacred Tree Grove, jossa kuullaan vaikutteita Taiwanin alkuperäiskansojen musiikkiperinteestä. Lisäksi Chen-Nan Huangin Hundred-Pace Snake on the Ceramic Pot tuo esiin taiwanilaisten kansansatujen eläväisen tunnelman.
Esiintyjät: Kaohsiung Traditional Orchestra Taiwan
Ohjelma:
Jia-Chen Lai: Clown’s Tricks
Yi-Chien Chou: Portraits of Taiwanese Opera (Kezaixian, Daguangxian: Pei-I Tsai)
Chen-Nan Huang: Hundred-Pace Snake on the Ceramic Pot
Li-Ren Ho: Weeping Rain and Falling Petals
Arr. Chin-Chye Kwok: Bird Whimpering (Suona: Chin-Chye Kwok, Pei-Yuan Sun, Chao-
Hsien Chou)
Chung Jen: Qalang Smangus Evening, Sacred Tree Grove

Liput: alk. 59 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestäjä: Festival X
https://www.festivalx.fi/

Festival X - TAI-WAN - FORMOSAN LUMOUS: Kaohsiung Traditional Orchestra Taiwan
2025-07-01 19:00
Taiwanin merkittävimpiin sinfoniaorkestereihin kuuluva Kaohsiung Traditional Orchestra Taiwan esittää konserttiohjelman, joka yhdistää kansainvälisesti tunnettuja klassisia teoksia ja Taiwanin perinteisiä sävelmiä. Sibeliuksen Finlandiasta kuullaan aasialaiselle orkesterille sovitettu versio, jonka kuorona toimii viisi vuotta sitten perustettu Mikkelin Festivaalikuoro. Konsertin kapellimestarina toimii Ho-Chung Yeh, ja solistina taituroi viulisti Lü Siqing, joka voitti Paganini-kilpailun ensimmäisenä aasialaisena vuonna 1987. Hänen esittämänään kuullaan yksi Kiinan tunnetuimmista konsertoista, Zhan-Hao Hen & Gang Chenin The Butterfly Lovers Violin Concerto, joka ammentaa kiinalaisista legendoista ja länsimaisesta sinfonisesta perinteestä.
Konsertin päättää Nai-Chung Kuanin Charm of Formosa, joka juhlistaa Taiwanin kulttuurista monimuotoisuutta ja saarivaltion luonnonkauneutta, sekä kuljettaa kuulijat matkalle Formosan vehreisiin maisemiin ja sykkiviin kaupunkeihin.
Esiintyjät: Kaohsiung Traditional Orchestra Taiwan
Ohjelma:
Jean Sibelius, sov. Chi-Jou Cho: Finlandia
Ning-Chi Chen: Romance of the Ancient City
Zhan-Hao He & Gang Chen: The Butterfly Lovers Violin Concerto (Viulu: Lü Siqing)
Chung-Sheng Chen: The Grasshopper and the Rooster (Double Dizi Concerto, Dizi: Yu-Tze Lee, Hsi-Shu Chuang)
Nai-Chung Kuan: Charm of Formosa

Liput: alk. 59 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestäjä: Festival X
https://www.festivalx.fi/

Festival X - TAI-WAN - PERINTEIDEN HARMONIAA: Sizhu Chamber
2025-07-02 15:00
Konsertti esittelee Taiwanin perinteisiä soittimia ja niiden ainutlaatuisia sävyjä. Erityisesti kiinalaisen dulcimerin (yangqin) ja perinteisen pipan (kiinalainen luuttusoitin) soinnilliset mahdollisuudet pääsevät oikeuksiinsa.
Konsertin päätösteos, Chieh-Ju Yangin Underneath Bald Cypress, luo meditatiivisen ja rauhoittavan tunnelman, jossa perinteiset kiinalaiset soittimet yhdistyvät luonnon inspiroimaan äänimaisemaan.
Esiintyjät: Kaohsiung Traditional Orchestra Taiwan
Ohjelma:
Chung Jen: Teasing Fire (Yangqin: Pei-Chuan Lin)
Ying Lee: The Layers
Wai-Chun Luk: Moments Between Ledges and Frets (Pipa: Hsueh-Man Chuang)
Hsu Chang: 4 Fun (Lyömäsoittimet: Yao-Fen Chen, Yin-Chih Wang, Hsuan-Wen Yang,
Chien-I Yang)
Chung Jen: Slowly Rowing on Jasmine Waves
Chieh-Ju Yang: Underneath Bald Cypress
Liput: alk. 59 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestäjä: Festival X
https://www.festivalx.fi/

Festival X - TAI-WAN - TAIWANIN MAISEMIA JA PERINTEITÄ: Kaohsiung Traditional Orchestra Taiwan
2025-07-02 19:00
Kaohsiung Traditional Orchestra Taiwan vie kuulijansa matkalle Taiwanin historiaan ja kulttuuriin tämän konsertin kautta. Teokset ilmentävät maisemia ja tarinoita eri aikakausilta.
Kapellimestarina toimii Che-Chen Kuo, ja gaohu-viulun taituri Li-Ting Peng esittää Liang-Hui Lun Love at Xizi Bay -konserton, jossa yhdistyvät kaunis melodiikka ja virtuoosiset juoksutukset. Lisäksi kuullaan Chung Jenin pipa-konsertto Facing the Snow, joka heijastaa talvisia näkymiä ja perinteisen kiinalaisen maalaustaiteen tunnelmia.
Esiintyjät: Kaohsiung Traditional Orchestra Taiwan
Ohjelma:
Yi-Xuan Zeng: Formosa
Liang-Hui Lu: Love at Xizi Bay (Gaohu: Li-Ting Peng)
Chung Jen: Facing the Snow (Pipa: I-Jan Chao)
Chien-Hui Hung: Fond Memories of Fucheng
I-Yu Wang: Echoes of the Seediq
Chin-Chye Kwok: HA-CHI-GU (Double Suona Concerto, Suona: Chin-Chye Kwok, Pei-Yuan Sun)
Liput: alk. 59 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestäjä: Festival X
https://www.festivalx.fi/

Mikkelin Musiikkijuhlat - Avajaiskonsertti: LEGENDAT
2025-08-02 19:00
Jyväskylä Sinfonia ja Sinfoniaorkesteri Vivo avaavat vuoden 2025 Mikkelin Musiikkijuhlat johtajanaan Erkki Lasonpalo. Pianosolistina kuullaan Mikkelin Musiikkijuhlien vuoden 2024 nuori taiteilija Anton Mejias. Avajaiskonsertin ohjelmisto vie kuulijat suomalaisten kansalliseepoksen, Kalevalan maisemiin.
Ohjelmassa
Igor Stravinsky (1882–1971): Tulilintu-sarja
Sergei Prokofjev (1891–1953): Pianokonsertto nro 2 g-molli op. 16
Uuno Klami (1900–1961): Kalevala-sarja op. 23
Esiintyjät
Jyväskylä Sinfonia
Sinfoniaorkesteri Vivo
Erkki Lasonpalo, kapellimestari
Anton Mejias, piano
Liput
79 € / 59 € (lapset)
+ tilausmaksut (alk. 1,50 € + 0,65 % tilauksesta www.lippu.fi)

Tapahtuman lipunmyynnistä vastaa Mikkelin Musiikkijuhlat, lisätiedot https://mikkelinmusiikkijuhlat.fi/

Mikkelin Musiikkijuhlat - Nuori Taiteilija 2024: ANTON MEJIAS
2025-08-03 17:00
Mikkelin Musiikkijuhlien vuoden 2024 nuoreksi taiteilijaksi on valittu jo kansainväliselle uralle ehtinyt kuubalais-suomalainen pianisti Anton Mejias. Mejias on esiintynyt mm. kesällä 2023 kapellimestari Tarmo Peltokosken johdolla Los Angelesin filharmonikkojen solistina sekä kesällä 2024 Wigmore Hallissa. Hänelle on myönnetty myös 2024 Musikfest Bremen Förderpreis Deutschlandfunk -palkinto.
Mikkelin Musiikkijuhlien resitaalin ohjelmassa kuullaan mm. Johann Sebastian Bachin musiikkia, johon Mejiaksella on ollut hyvin nuoresta alkaen erityisen läheinen suhde.
Esiintyjät
Anton Meijas, piano
Ohjelmassa
Johann Sebastian Bach (1685–1750): Das wohltemperierte Klavier II, 24 preludia ja fuugaa
Philip Lasser (s. 1963): “The Art of Memory” (suom. Muistin taide) –
12 Preludes for Solo Piano in descending chromatic order from E to F | suom. 12 preludia pianolle laskevassa kromaattisessa järjestyksessä (Suomen kantaesitys)
Kuva: ©Jiyang Chen
Liput
59€ / 49€ (lapset)
+ tilausmaksut (alk. 1,50 € + 0,65 % tilauksesta www.lippu.fi)

Tapahtuman lipunmyynnistä vastaa Mikkelin Musiikkijuhlat, lisätiedot https://mikkelinmusiikkijuhlat.fi/

Mikkelin Musiikkijuhlat - ROMEO & JULIA
2025-08-04 19:00
Sinfoniaorkesteri Vivon ohjelmassa kuullaan Sergei Prokofjevin Romeo & Julia -orkesterisarja, joka perustuu Shakespearen samannimiseen näytelmään ja kertoo näin Veronan traagisten nuorten rakastajien tarinan. Sergei Prokofjev sävelsi musiikin baletiksi vuosina vuosina 1935–1936, mutta teosta esitetään paljon myös orkesterisarjana.
Lahjakkaille 13-25-vuotiaille nuorille muusikoille tarkoitettu Sinfoniaorkesteri Vivo on Suomen ainoa valtakunnallinen nuoriso-orkesteri. Mikkelin musiikkijuhlat tukee Vivoa ja samalla Suomen orkesterikenttää järjestämällä Vivolle vuosittain harjoitusjakson ja konsertin festivaalilla.
Konsertissa tavataan vielä yksi tulevaisuuden tähti: Kuopion viulukilpailun finaalissa tammikuussa 2025 palkittu viulisti Aino Yamaguchi, joka esiintyy Mikkelin Musiikkijuhlilla valitsemansa konserton kanssa Vivon solistina.
Esiintyjät
Sinfoniaorkesteri Vivo
Erkki Lasonpalo, kapellimestari
Kuopion viulukilpailun finalisti Aino Yamaguchi
Ohjelmassa
Amy Beach: Ball Masque (1894)
Antonin Dvořák: Viulukonsertto op. 53 (1883)
Sergei Prokofjev: Romeo ja Julia -sarja orkesterille op. 64 (1936)
Kuopion viulukilpailun finalistin soittama viulukonsertto julkaistaan alkuvuodesta 2025
Liput 69 € / lapset ja opiskelijat 59 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman lipunmyynnistä vastaa Mikkelin Musiikkijuhlat, lisätiedot https://mikkelinmusiikkijuhlat.fi/

Mikkelin Musiikkijuhlat - Klassikot Emman ja Tuulan matkassa
2025-08-06 18:00
Klassikot Emman Tuulan matkassa -laulumusiikin konsertissa tarkastellaan oopperakirjallisuuden legendaarisia naishahmoja, suomalaiset yksinlaulujen klassikoita ja mestariteoksia musikaaleista. Resitaalissa kuullaan musiikkia mm. Puccinilta, Sibeliuselta ja Lloyd Webberilta.
Sopraano Emma Kajander on noussut lähivuosina tunnetuksi laulumaailman uutena lupauksena. Kajander voitti 2025 Lappeenrannan laulukilpailun ja pohjoismaisen 2023 Havets Röst -kilpailun. Hän debytoi myös 2024 Suomen Kansallisoopperan Oopperan kummituksessa Christine Daaén roolissa.
Kajanderin kanssa esiintyy laulumusiikin mestari, konserttipianisti Tuula Hällström, jonka kanssa Kajander esiintyi myös Lappeenrannassa. Hällström on ohjannut ammattiuralle lukemattomia laulajia Sibelius-Akatemiassa ja onkin yksi maan kysytyimpiä esiintyviä pianisteja. Hällström on levyttänyt mm. Mari Palon, Waltteri Torikan, Eija Ahvon ja Juho Punkerin kanssa.
Pääset mukaan Emman ja Tuulan matkalle klassikoiden pariin jo ennen konserttia Mikaelissa pidettävässä taiteilijatapaamisessa.
Esiintyjät
Emma Kajander, sopraano
Tuula Hällström, piano

Liput
49 € / 39 € (lapset)
+ tilausmaksut (alk. 1,50 € + 0,65 % tilauksesta www.lippu.fi)

Tapahtuman lipunmyynnistä vastaa Mikkelin Musiikkijuhlat, lisätiedot https://mikkelinmusiikkijuhlat.fi/

Suomen Pankin seminaari: Maailmanpolitiikan mannerlaatat törmäävät – Miten Eurooppa ja Suomi pärjäävät?
2025-08-07 13:00
Suomen Pankki järjestää Mikkelin musiikkijuhlien yhteydessä maailmanpolitiikkaan ja -talouteen pureutuvan seminaarin, jossa pohditaan Suomen ja Euroopan tulevaisuutta maailmanpolitiikan mannerlaattojen törmätessä.
Seminaarin avauspuheenvuoron pitää Suomen Pankin pääjohtaja Olli Rehn. Ulkopoliittisen instituutin johtaja Hiski Haukkala luennoi Euroopan ja Suomen tulevaisuudesta vastakkainasettelun maailmassa. Ohjelma jatkuu paneelikeskustelulla, johon osallistuvat johtaja Janne Känkkäinen Huoltovarmuuskeskuksesta, toimittaja Suvi Turtiainen Helsingin Sanomista ja tutkimuspäällikkö Iikka Korhonen Suomen Pankin nousevien talouksien tutkimuslaitoksesta (BOFIT). Televisiotoimittaja Juho-Pekka Rantalan johdolla he keskustelevat Euroopan strategisesta autonomiasta. Seminaarin päätteeksi Lord Mervyn King (Englannin keskuspankin pitkäaikainen pääjohtaja) ja Olli Rehn keskustelevat presidentti Risto Rytistä, joka oli oman aikansa kosmopoliitti keskuspankkiiri.
Seminaari on avoin kaikille.
Ohjelmassa:
13.00 Seminaarin avaus
Olli Rehn, pääjohtaja, Suomen Pankki
13.30 Maailmanpolitiikan mannerlaatat törmäävät – Miten Eurooppa ja Suomi pärjäävät?
Hiski Haukkala, johtaja, Ulkopoliittinen instituutti
14.15 Paneelikeskustelu
Euroopan strateginen autonomia – nyt tai ei koskaan?
Janne Känkänen, johtaja, Huoltovarmuuskeskus
Suvi Turtiainen, toimittaja, Helsingin Sanomat
Iikka Korhonen, johtaja, BOFIT
Moderoi: Juho-Pekka Rantala, toimittaja, YLE
15.15 Kahvitarjoilu
16.00 Risto Ryti – cosmopolitan central banker who became president of the republic
In conversation with Lord Mervyn King
Olli Rehn
16.45 Seminaarin päätös ja musiikkiesitys
Vapaa pääsy!

Päämajasymposium
2025-08-08 13:00 - 17:00
PE 8.8.2025 klo 13-16.15
Mikkeli on toiminut päämajakaupunkina kaikissa itsenäisyytemme ajan sodissa. Suomen maavoimien esikunta sijaitsee Mikkelissä, vuonna 2025 kaupunkiin perustetaan Naton Pohjois-Euroopan maavoimien esikunta. Onkin luontevaa, että 16. kerran järjestettävän Päämajasymposiumin teemoina ovat Euroopan muuttunut turvallisuustilanne, Suomen lähialueiden turvallisuus sekä muutosten vaikutukset ja merkitys itäiselle Suomelle.
Päämajasymposiumissa pe 8.8.2025 keskustellaan turvallisuudesta monelta kantilta – mukana keskusteluissa eri alojen johtavat asiantuntijat. Tervetuloa mukaan!
Päämajasymposium on maksuton ja avoin kaikille!
13.00 | Musiikkiesitys
Mikkelin Musiikkijuhlat
Maiju Vaahtoluoto, mezzosopraano
Mirva Helske, piano
13.10 | Tilaisuuden avaus
Heini Utunen, Etelä-Savon maakuntajohtaja
Janne Kinnunen, Mikkelin kaupunginjohtaja
13.20 | Eurooppa ja laaja turvallisuusnäkökulma
Jutta Urpilainen, EU-komissaari v. 2019-2024
13.35 | Mannerheim-luento
Pekka Haavisto, kansanedustaja
14.00 | 1. paneeli: Euroopan turvallisuus muutoksessa
Pekka Haavisto, kansanedustaja
Antti Häkkänen, puolustusministeri
Arja Paananen, journalisti
14.45 VÄLIAIKA
15.15 | 2. paneeli: Suomen lähialueiden turvallisuus sekä turvallisuustilanteen vaikutukset ja merkitys itäiselle Suomelle
Hannu Himanen, suurlähettiläs emeritus
Mari Parkkinen, Mikkelin hiippakunnan piispa
Olli Rehn, Suomen Pankin pääjohtaja
16.00 | Päätössanat
Merja Ylä-Anttila, Yleisradion toimitusjohtaja
Päämajasymposiumin juontaa toimittaja
Jussi-Pekka Rantanen, Yleisradio
Pidätämme kaikki oikeudet mahdollisiin sisältö- ja aikataulumuutoksiin.

Lue lisää: https://www.esavo.fi/paamajasymposium

Mikkelin Musiikkijuhlat - Philharmonia Orchestra: NÄYTTELYKUVIA
2025-08-08 20:00
Modest Musorgski sävelsi 15-osaisen Näyttelykuvia alunperin pianolle taiteilijaystävänsä Viktor Hartmannin piirroksien ja akvarellien innoittamana. Hartmanin teoksista koottiin pian tämän kuoleman jälkeen näyttely, johon Näyttelykuvia kuunnellessa voi palata. Osien välillä toistuu Promenade -teema, joka sitoo teoksen osat toisiinsa kuulijan kävellessä kuvan ääreltä toiselle.
Konsertin solistina Šostakovitšin sellokonserton parissa esiintyy Senja Rummukainen. Rummukainen on kuluneen vuosikymmenen aikana kasvanut sellon huippulupauksesta suomalaismuusikoiden kirkkaimpaan keskiöön. Kotimaisen konserttielämän tietoisuuteen hän nousi vuonna 2014 voittamalla Turun sellokilpailun. Vain vuotta myöhemmin hänet palkittiin finalistina Porton Guilhermina Suggia -awardsissa, ja vuonna 2019 hän saavutti finaalipaikan Pietarin kansainvälisessä Pjotr Tšaikovski -kilpailussa.
Esiintyjät
Philharmonia Orchestra
Santtu-Matias Rouvali, kapellimestari
Senja Rummukainen, sello
Ohjelmassa
Dmitri Šostakovitš (1906–1975): Sellokonsertto nro 1 Es-duuri op. 107
Modest Musorgski (1839–1881): Näyttelykuvia (sov. Maurice Ravel)
Liput
149 € / 119 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman lipunmyynnistä vastaa Mikkelin Musiikkijuhlat, lisätiedot https://mikkelinmusiikkijuhlat.fi/

Mikkelin Musiikkijuhlat - Philharmonian kamarikonsertti: Legendaariset tarinat
2025-08-09 11:00
Esiintyjät
Eunsley Park & Julian Milone, viulu
Scott Dickinson, alttoviulu
Richard Birchall, sello
Robert Looman, piccolo
Mark van de Wiel, klarinetti
Philharmonia Orchestran pianisti
Ohjelmassa
Wolfgang Amadeus Mozart: Tarinoita Taikahuilu-oopperasta (sov. Julian Milone)
Robert Schumann: Märchenerzählungen
Jean Sibelius: Jousitrio g-molli
Esa-Pekka Salonen: Homunculus-kvartetti
Robert Plant: Stairway to Heaven (sov. Julian Milone)
Mikis Theorodakis: Zorba the Greek
Esittely
Philharmonia Orchestran rakastettu, perinteeksi muodostunut kamarikonsertti soi jälleen! Ohjelmassa soivat tunnettujen tarinoiden inspiroimat teokset Schumannista Mozartin Taikahuiluun ja Zorban kreikkalaiseen tanssiin. Myös suomalaista musiikkia on valikoitu mukaan Jean Sibeliukselta ja Philharmonian ylikapellimestarina toimineelta Esa-Pekka Saloselta.
2025 konsertissa kuullaan jousikvartetin ja -trion lisäksi myös puhaltimia ja pianokamarimusiikkia. Sovituksia kamarikokoonpanoille on tehnyt Philharmonian viulisti Julian Milone.
Kesto 1h 15min, ei väliaikaa.

Liput
49 € / 39 € (lapset)
+ tilausmaksut (alk. 1,50 € + 0,65 % tilauksesta www.lippu.fi)

Tapahtuman lipunmyynnistä vastaa Mikkelin Musiikkijuhlat, lisätiedot https://mikkelinmusiikkijuhlat.fi/

Mikkelin Musiikkijuhlat - LORD OF THE RINGS
2025-08-09 18:30, 2025-08-09 20:30
J. R. R. Tolkienin Hobitti -lastenkirjan jatko-osaksi kirjoitettu Taru sormusten herrasta -saaga on yksi 1900-luvun legendaarisimmista kertomuksista. Teoksista välittyy Tolkienin kiinnostus kieliin sekä skandinaaviseen mytologiaan ja anglosaksiseen epiikkaan. I maailmansodan kokeman Tolkienin teos on myös merkittävä tutkielmia hyvästä ja pahasta, sisäisestä moraalista, lujuudesta sekä pyyteettömästä ystävyydestä.
Vuosina 2001-2003 julkaistu, Peter Jacksonin ohjaama Lord of the Rings -elokuvatrilogia sai valtaisen suosion ja toi elokuvien musiikin säveltäneelle Howard Shorelle Oscar-palkinnon. 9.8. konserttien ajaksi palataan Keskimaahan. Ohjelmassa kuullaan Shoren sinfoniset sarjat Lord of the Rings ja Hobitti -elokuvien musiikista.
Esiintyjät
Philharmonia Orchestra
Anthony Gabriele, kapellimestari
Ohjelmassa
Howard Shore (s. 1946): THE LORD OF THE RINGS
Sinfoninen sarja Taru Sormusten Herrasta -elokuvien musiikista
The Fellowship of the Ring (2001)
The Two Towers (2002)
The Return of the King (2003)
Howard Shore (s. 1946): THE HOBBIT
Sinfoninen sarja Hobitti-elokuvan musiikista
An Unexpected Journey (2012)
The Desolation of Smaug (2013)
Liput
79 € / 59 € (lapset)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman lipunmyynnistä vastaa Mikkelin Musiikkijuhlat, lisätiedot https://mikkelinmusiikkijuhlat.fi/

Mikkelin kaupunginorkesteri: LIPAN ALTA -KESÄKONSERTTI
2025-08-19 17:00
ti 19.8.2025 klo 17, Mikaelin terassialue
Konsertti- ja kongressitalo Mikaelin konserttisali – Martti Talvela-sali – on kiistatta yksi maamme parhaista konserttisaleista. Vähemmän tunnettu fakta on se, että myös Mikaelin terassialue tarjoaa erinomaiset puitteet kesäkonsertille. Lipan alle mahtuu sekä orkesteri että kahvila tarjoiluineen, ja yleisölle on tarjolla tuoleja ja pöytiä tarjoiluista nauttimiseen.
Lipan alla nautitaan upeasta musiikista, hienoista tarjoiluista, kesäisestä Pankalammesta ja yhteisistä kokemuksista. Ravintola Serviini palvelee koko konsertin ajan.
Tule viettämään mukava konserttihetki kanssamme Lipan alle.
Sateen sattuessa siirrymme sisätiloihin Martti Talvela -saliin.
VAPAA PÄÄSY!
Tapahtuman järjestää Mikkelin kaupunginorkesteri

Veripalvelun verenluovutustilaisuus
2025-09-01 13:00 - 17:30, 2025-09-15 13:00 - 17:30
Verenluovutustilaisuus Mikaelissa klo 13-17.30.
Varaa aikasi ja täytä terveyskysely etukäteen osoitteessa www.veripalvelu.fi
Tervetuloa!

THE MUSIC OF HANS ZIMMER
2025-09-11 19:00
The Music of Hans Zimmer -konsertit yli kymmeneen suomalaiskaupunkiin
Kansainvälinen nuorten ammattimuusikoiden La Chapelle Sauvage -orkesteri saapuu syyskuussa Suomeen The Music of Hans Zimmer -konserttinsa kanssa. Joensuussa, Mikkelissä, Porissa, Oulussa, Kuopiossa, Jyväskylässä, Hyvinkäällä, Tampereella, Ylivieskassa, Lahdessa, Turussa ja Helsingissä kuultavissa konserteissa kuullaan hieno valikoima kuuluisan säveltäjän rakastetuimpia kappaleita. Karel De Wilden johtaman orkesterin solistina laulaa lahjakas belgialainen sopraano Louise Kuyvenhoven. Konserttien lipunmyynti alkaa tänään.
Suomessa syyskuussa järjestettävissä The Music of Hans Zimmer –konserteissa kuullaan filmimusiikin rakastetuimpia klassikoita Suomessa ensimmäistä kertaa vierailevan belgialaisen La Chapelle Sauvage -orkesterin esittämänä. Nuorista ammattimuusikoista koostuvaa orkesteria johtaa sen perustaja Karel De Wilde ja konsertin solistina laulaa sopraano Louise Kuyvenhoven, joka on poikkeuksellisen lahjakkaana muusikkona valittu osaksi maailman arvostetuimpiin musiikkiakatemioihin lukeutuvan Queen Elisabeth Music Chapelin erityiseen koulutusohjelmaan. Belgian kansallisoopperassakin esiintynyt Louise on myös ranskalaisen Lyon Opéra Studion jäsen.
Konsertin kappalevalikoima rakentuu lukemattomia palkintoja Oscarista kahteen Golden Globeen ja neljään Grammyyn voittaneen Hans Zimmerin sävellyksistä. Konsertissa kuullaan kappaleita mm. elokuvista Da Vinci –koodi (The Da Vinci Code), Gladiaattori (Gladiator), Inception, Interstellar, Kung Fu Panda, Leijonakuningas (The Lion King), Pirates of the Caribbean -sarja ja Sherlock Holmes. Konsertit järjestetään intiimeissä saleissa, joissa musiikillista elämystä tukee videoscreeneiltä näytettävät pätkät elokuvista sekä valokuvat elokuvien aikakaudelta.
Konsertin kesto 2 x 45 min, väliaika on
Liput:
SYYSTARJOUS: kaikki loput paikat 30 €, voimassa 11.9. saakka.
Permanto rivit 1-11 79,90 €
Permanto loput rivit 69,90 €
Parvi 59,90 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestäjää Gramopop Oy

Mikkelin kaupunginorkesteri: SAIMAA SINFONIETTA – SAKSOFONEJA JA SIBELIUSTA
2025-09-12 18:00
Erkki Lasonpalo, kapellimestari
Saksofonikvartetti Aava (Joonatan Rautiola, Samu Metsänen, Kalle Oittinen, Eero Saunamäki)
Arvo Pärt: Mein Weg
Veli Kujala: Konsertto saksofonikvartetille ja orkesterille
Aleksandr Skrjabin: Rêverie
Jean Sibelius: Sinfonia nro 7
Syksyn ensimmäisessä Saimaa Sinfonietta -konsertissa juhlitaan sekä kantaesitystä, että pyöreitä vuosia. Viron säveltäjäsuuruus Arvo Pärt täyttää syyskuussa kunnioitettavat 90 vuotta. Teos Mein Weg kuvaa elämän ylä- ja alamäkiä Pärtin omintakeisella ja tunnetta hehkuvalla tyylillä.
Uutta ja ennen kuulematonta konsertissa edustaa Veli Kujalan konsertto saksofonikvartetille ja orkesterille. Alun perin teos on sävelletty puhallinorkesterille, mutta nyt teos on muovattu sinfoniaorkesterin esitettäväksi tuoden siihen uusia värejä ja sävyjä. Ihan tavanomainen ei ole solistikattaus tässä teoksessa, kun neljä saksofonistia marssivat lavalle erikokoisten soittimiensa kanssa.
Kapellimestari Erkki Lasonpalo kruunaa juhlavan kokonaisuuden kahdella mahtipontisella orkesteriteoksella. Aleksandr Skrjabinin Rêverie on tämän omintakeisen ja mielipiteitä jakaneen säveltäjän ensimmäinen orkesteriteos vuodelta 1898. Teos toimii erinomaisena alkusoittona Sibeliuksen viimeiselle valmistuneelle sinfonialle järjestysnumeroltaan seitsemän. Tämä muodoltaan poikkeuksellinen yksiosainen sinfonia sai kantaesityksensä 1924 ja on kiehtonut sekä yleisöjä että musiikintutkijoita siitä lähtien. Majesteettisuutta, haikeutta, kauneutta – kaikkea sitä tämä kypsän säveltäjän suvereeni taidonnäyte tarjoilee.
TAITEILIJAVARTTI 12.9. klo 17:30 Mikaelin lämpiössä
LIPUT: 32 € / 29 € / 13 € (Mikaelin konsertti)
HINTA S-ETUKORTILLA: 29 € / 26 € / 11 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

Mikkeli Water Week 2025: Finnish Lakeland Forum Mikkeli
2025-09-16 09:00 - 17:00
Finnish Lakeland Forum on osa Mikkeli Water Week -tapahtumakokonaisuutta, joka tuo monipuolisesti esiin puhtaan veden merkitystä ja mahdollisuuksia.
Meidän sukupolvemme on perinyt upean Vuoksen vesistön – Saimaan, Kallaveden, Höytiäisen ja Pielisen. Alue on ainutlaatuinen yhdistelmä puhtaita vesistöjä, tuhansia saaria ja henkeäsalpaavia maisemia. Finnish Lakeland Forum on yhteistyötä puhtaan järvialueemme puolesta. Forum kokoaa vuosittain alan toimijat yhteen edistämään alueen elinvoimaa. Yhteistyön perustaksi Mikkelissä allekirjoitettiin Järvi-Suomen peruskirja maailman ympäristöpäivänä 5.6.2019.
Tällä kertaa seminaarissa pohditaan sekä kaupunkien, että teollisuuden roolia vesistöjen puhtauden vaalimisessa. Tarkempi ohjelma julkaistaan elokuussa.
Finnish Lakeland Forumin järjestävät Mikkelin kaupunki ja Kaakkois-Suomen ammattikorkeakoulu Xamk yhteistyössä LUT-yliopiston, MikseiMikkelin ja Mikkelin yliopistokeskuksen kanssa.
Lue lisää:
https://finnishlakelandforum.fi/
https://www.mikkeliwaterweek.fi/fin/

Tervetuloa Finnish Lakeland Forumiin sekä Yritysten vesipäivään. Molemmat tilaisuudet järjestetään konsertti- ja kongressitalo Mikaelissa Mikkelissä, puhtaan veden pääkaupungissa. Tilaisuudet ovat maksuttomia, mutta edellyttävät ilmoittautumisen.
Ilmoittaudu tilaisuuksiin to 28.8.2025 mennessä: https://ssl.eventilla.com/event/6Ooag

Ohjelma
Tilaisuus on kaikille avoin.
8.30 Ilmoittautuminen
9.00 Tervetuloa Mikkeliin – Avaussanat
Jouni Riihelä, kaupunkikehitysjohtaja, Mikkelin kaupunki
9.05 Valtioneuvoston terveiset
Sari Essayah, maa- ja metsätalousministeri (Teams)
9.25 Musiikkiesitys, Vilhonkadun kamariorkesteri

9.35 Puhdas vesi, vesiluonto ja vastuullisuus: Vaakakupissa Suomen tulevaisuus
Riku Rantala, toimittaja-tietokirjailija

10.15 World Water Cities Forum – towards more sustainable and resilient cities
Seok-hee Hong, Director of Water Quality Improvement Division, Daegu Metropolitan City
10.25 Kahvitarjoilu
10.45 Haasteiden ja mahdollisuuksien Saimaa – kalastus ja lajit Vuoksen päävesistöalueella
Eetu Karhunen, kalastuksen erityisasiantuntija, Metsähallitus

11.05 Vesistöt kestävän vapaa-ajan asumisen voimavarana
Kati Pitkänen, erikoistutkija, SYKE

11.25 Kestävä vesistömatkailu
Sanna Eerikäinen, vastuullisuuslähettiläs, Savonlinnan Seudun Matkailu Oy

11.45 Musiikkiesitys, Vilhonkadun kamariorkesteri
11.55 Blue Economy Mikkeli -vesiosaamiskeskus
Juha Kauppinen, koordinaattori, Mikkelin kaupunki
12.05 Vesikko – Vesiosaamisen lähteellä
Salla Pulliainen, projektipäällikkö, Xamk
12.20 3D-tulostettujen erotusmateriaalien käyttö arvoaineiden talteenottoon jätevesistä
Eveliina Repo, professori, LUT
12.35 Mikkelin uusi puhdistamo – purkuvedellä puhtaammaksi
Jarkko Laitinen, vesilaitoksen johtaja, Vesilaitos

12.45 Tilaisuuden päätössanat
Pentti Mäkinen, maakuntajohtaja

Ohjelma päivittyy. Pienet muutokset mahdollisia.

Mikkeli Water Week 2025: Yritysten vesipäivä
2025-09-17 09:00 - 17:00
Yirtysten vesipäivä on osa Mikkeli Water Week tapahtumakokonaisuutta.
Yritysten vesipäivän teemoina ovat haitta-aineet jätevesissä ja vesiturvallisuus. Tulevia haasteita ratkotaan kansainvälistymisen, koulutuksen ja rahoituksen avulla. Päivän aikana keskustellaan kansainvälistymisestä, tarjotaan tulevaisuuden osaajia ja luodaan uusia verkostoja. Tarkempi ohjelma julkaistaan myöhemmin. Tarjoamme lounaan ja kahvit etukäteen ilmoittautuneille osallistujille.
Yritysten vesipäivän järjestävät Blue Economy Mikkeli, Mikkelin kehitysyhtiö Miksei, Finnish Water Forum ja LUT-yliopisto.
Vesipäivään ja näyttelyyn liittyvät kysymykset: heikki.silvennoinen@mikseimikkeli.fi tai veera.kinnunen@mikseimikkeli.fi
Lue lisää:
https://www.mikkeliwaterweek.fi/fin/
Tervetuloa Finnish Lakeland Forumiin sekä Yritysten vesipäivään. Molemmat tilaisuudet järjestetään konsertti- ja kongressitalo Mikaelissa Mikkelissä, puhtaan veden pääkaupungissa. Tilaisuudet ovat maksuttomia, mutta edellyttävät ilmoittautumisen.
Ilmoittaudu tilaisuuksiin to 28.8.2025 mennessä: https://ssl.eventilla.com/event/6Ooag
